REGOLAMENT TAL-KUMMISSJONI (KE) Nru 1262/2006
tal-23 ta' Awwissu 2006
li jemenda r-Regolament tal-Kunsill (KE) Nru 51/2006 rigward il-lista tal-bastimenti li wettqu s-sajd illegali, mhux irrappurtat u mhux irregolat fl-Atlantiku tal-Grigal
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 51/2006 tat-22 ta' Diċembru 2005 li jistabbilixxi għall-2006 l-opportunitajiet ta' sajd u l-kundizzjonijiet marbuta ma' ċerti ħażniet ta' ħut u gruppi ta' ħażniet ta' ħut, applikabbli fl-ilmijiet tal-Komunità u, għall-bastimenti tal-Komunità, fl-ilmijiet fejn huma meħtieġa l-limitazzjonijiet tal-qbid (1), u b’mod partikolari l-punt 13.2.(h) ta’ l-Anness III tiegħu,
Billi:
(1)
Il-Komunità Ewropea ilha mill-1981 Parti fil-Konvenzjoni dwar il-Kooperazzjoni Multilaterali Futura fis-Sajd fil-Grigal ta' l-Atlantiku (2).
(2)
F'Mejju 2006, il-Kummissjoni tas-Sajd għall-Atlantiku tat-Tramuntana (NEAFC) għamlet rakkomandazzjoni biex temenda l-lista tal-bastimenti li ġew ikkonfermati li wettqu sajd illegali, mhux irrappurtat u mhux irregolat. Għandha tiġi żgurata l-implimentazzjoni tar-rakkomandazzjonijiet fl-ordni ġuridiku tal-Komunità.
(3)
Għaldaqstant, ir-Regolament (KE) Nru 51/2006 għandu jiġi emendat skond dan.
ADOTTAT DAN IR-REGOLAMENT:
Artikolu 1
L-Appendiċi 4 ta' l-Anness III tar-Regolament (KE) Nru 51/2006 jinbidel bit-test fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 23 ta' Awwissu 2006.